આ સંપૂર્ણ કાર્યક્રમમાં મળેલ લોકોનો અણધાર્યો સાથ અને સહકારથી કેવળ નેતા ગણ અને કાર્ય-કરતાઓ નહિ પણ સમાજના સર્વે લોકો ખુબજ મોટા અચંભામાં પડી ગયા હતા. મુંબઈમાં વર્ષો પહેલાં ઉભી થયેલ એક સમાજ ન હોવાની કમી આજે પૂરી થઇ એવો ચોખ્ખે ચોખ્ખો અને મજબુત સંદેશો લોકોને મળ્યો. લોક ચાહનાથી બનેલો આ સમાજ છે અને અહીં ઢીલી નીતિ અને ઢીલા લોકોને કોઈ સ્થાન નથી. આ સમાજમાં કેવળ મક્કમ સનાતની વિચાર ધારા ધરાવતા લોકો અને તેમના ચોખ્ખા સનાતની નેતા છે એવું આ સમાજનું બંધારણનો અભ્યાસ કરવાથી લોકોને જાણ થઇ. આવું જયારે લોકોને દેખાવા લાગ્યું ત્યારે લોકોના મનના ઉમળકાએ તેમને ખુબ મોટી સંખ્યામાં ભેગા થવાની પ્રરણા આપી. હાલની પરિસ્થિતિમાં અને મુંબઈની દૃષ્ટિએ આ સંખ્યા અકલ્પનીય છે. પાલઘર, દહાણું, ખોપોલી જેવા દૂર દુરના ક્ષેત્રો અને ઘાટકોપર, મુલુંડ, ડોંબીવલી, થાણા, ભીવંડી, બોરીવલી, કાંદીવલી, મલાડ, કલ્યાણ, શહાડ, વસઈ વિરાર વગેરે વગેરે જેવા ક્ષેત્રો કે જેમા આપણા સમાજના લોકો મોટી સંખ્યામાં રહે છે તેવા સર્વે ક્ષેત્રોના લોકો બહોળી સંખ્યામાં આ સમાજના સભ્યો બન્યા છે. સમગ્ર મુંબઈની નાની મોટી એવી સર્વે સમાન વિચાર ધારા ધરાવતી સનાતની સમાજોને એક સુત્રતાથી બાંધવાનું કામ આ શ્રી કચ્છી કડવા પાટીદાર લક્ષ્મીનારાયણ સનાતન સમાજ મુંબઈ કરશે. અને તેમાં તેમને મળેલ લોકોનો સાથ, સહકાર અને પહેલા કાર્યક્રમથીજ તેમની વિશાળ ક્ષમતાનું દર્શન કરાવતા જણાઈ આવે છે કે આ સનાતની સમાજ ખુબજ મજબુત પાયા પર ઉભો છે/થયો છે તેમાં કોઈ બે મત નથી. ભવિષ્યમાં આ સમાજ ઉતરોતર ઉન્નતી કરશે અને સર્વે સનાતની લોકોનો ગૌરવ બનશે.